
Dallimet në mes veçorive të Mekës dhe Medinës 


Dijetari Ibn E1 Uthejmin (Allahu e mëshiroftë) ka thënë: 
Është vërtetuar se haremi i Mekës ka veçori të shumta: 

Prej tyre: Ajo që u përmend në hadithin e Ebu Eturejres e që 
është ndalimi i luftës në të. Lufta në Mekë është e ndaluar me 
citate dhe konsensusin e dijetarëve përveç nëse është luftë në 
mbrojtje, ngase me këtë rast lejohet qoftë edhe brenda Qabes. 
Argument për këtë është fjala e Allahut: “Mos i luftoni ata pranë 
xhamisë së shenjtë (Qabes) deri që ata tju luftojnë juve aty, e nëse ju 
sulmojnë, atëherë sulmoni edhe ju ata. I këtillë është ndëshkimi ndaj 
mosbesimtarëve.” (E1 Bekare: 192) 

Ndërsa inicimi i luftës nuk lejohet, edhe Pejgamberit (lavdërimi 
dhe shpëtimi i Allahut qofshin mbi të) iu është lejuar një çast gjatë 
ditës pastaj është rivendosur ndalesa gjerë në ditën e Kiametit. 

(Pyetja: A është kjo veçori e përbashkët mes haremit të Mekës 
dhe atij të Medinës. 

<Përgjigja: Jo nuk e ndan me të këtë veçori, ngase lufta nuk është 
ndaluar në haremin e Medinës. Nëse paramendohet se banorët e 
Medinës do ta meritonin të luftoheshin për shkak se kanë lënë një 
obligim e që duhet të luftohet për të, atëherë duhet të luftohen, 
përkundër banorëve të Mekës. 

Prej tyre: Ndalimi i prerjes së drunjve të Mekës dhe prerja e 
barit të saj, e nga kjo përjashtohet një çështje e vetme e që është 
‘E1 Idh-hir’ (një lloj bari) por, a e ndan haremi i Medinës të njëjtën 
dispozitë? 






(përgjigja: Po, ndalohet marrja dhe prerja e drunjve në të përveç 
nëse ka nevojë për diç të tillë sikurse bari për tagji, prerja e drunjve 
për shkak të punimit të tokës dhe uijtje, e të ngjashme ngase 
Pejgamberi (lavdërimi dhe shpëtimi i Allahut qofshin mbi të) ka 
lejuar një gjë të tillë dhe ky lejim i përngjan lejimit të ‘idh-hirit’ për 
banorët e Mekës, sepse ata kishin nevojë për të për shtëpitë e tyre, 
varrezat dhe e përdornin farkatarët. Banorët e Medinës ishin bujq 
dhe kishin bagëti, për këtë Pejgamberi (lavdërimi dhe shpëtimi i 
Allahut qofshin mbi të) u lejoji atyre prerjen e barit për tagji dhe që 
të përdorin drunjtë për ujitje e çështje të tjera. 


Prej tyre: Ndalimi i gjuetisë në të, por a e ndan edhe haremi i 
Medinës këtë veçori me të? 

(përgjigja: Po, ndalohet gjuetia edhe në haremin e Medinës por, 
dallimi mes haremit të Mekës dhe Medinës ndodh në tri forma: 


E para: Për gjahun e haremit të Medinës nuk ka shpagim ndërsa 
për gjahun e haremit të Mekës ka shpagim. Shpagimi i gjahut të 
haremit të Mekës është sikurse shpagimi i vrasjes së gjahut nga ana 
e haxhiut në ihram, Allahu i lartësuar thotë: “O ju që besuat, mos e 
mbytni gjahun duke qenë ju në ihram. E kush e mbyt atë me qëllim, 
atëherë dënimi është therrorizimi i një kafshe shtëpiake të ngjashme 
me atë (të egrën) që e ka mbytur. Për këtë çështje vendosin dy njerëz 
të drejtë nga mesi juaj, duke e bërë atë kurban për Qabe, ose (dënimi 
është) duke ushqyer të varfër, ose sa ai (ushqimi), agjërim, këtë për ta 
shijuar të keqen e punës së tij. All-llahu ka falur të kaluarën. E kush 
hën përsëri, (gabimin) All-llahu edënon ashpër. All-llahu mbizotëron 
(çështjet), hakmerret (me dënim). ” (E1 Maide:) 




Ndërsa për vrasjen e gjahut në haremin e Medinës nuk ka 
shpagim. Nëse ndokush e vret gjahun bën mëkat, por nuk 
detyrohet të shpaguaj. 

Disa dijetarë kanë thënë: Përkundrazi obligohet me shpagim, 
por shpagimi nuk është i ngjashëm me atë të Mekës por, shpagimi i 
tij është: "Marrja e uniformës së vrasësit d.m.th merren teshat prej tij, 
gjithashtu i merret mjeti me të cilin e ka kryer gjahun." Sidoqoftë 
mendimin që e përfaqëson shumica e dijetarëve: Se nuk obligohet 
të shpaguaj dhe se marrja e uniformës bëhet në shenjë dënimi dhe 
edukimi e jo si shpagim ngase, kjo nuk është e ngjashme me 
gjahun. Po të konsiderohej shpagim patjetër do të duhej të ishte i 
ngjashëm me gjahun prandaj, kjo mund të jetë në formë dënimi që 
nëse udhëheqësi donë ta zbatoj atë e zbaton përndryshe është i lirë 
në mos zbatimin e saj. 

E dyt at Gjahun e Medinës nëse njeriu e fut në të nuk detyrohet ta 
liroj atë d.m.th. nëse e fut gjahun në haremin e Medinës nuk 
detyrohesh ta nxjerrësh atë por, ke të drejtë që ta mbash për ta 
prerë dhe ngrënë më pas. 

Ndërsa nëse e fut në haremin e Mekës një gjah atëherë e ke 
obligim ta lirosh atë sipas mendimit të medh-hebit hanbelijj dhe 
ekziston mendimi ndryshe se nuk je i detyruar ta lirosh atë edhe në 
haremin e Mekës por, ai është në posedimin tënd, e sipas këtij 
mendimi nuk ka mes dy haremeve dallim dhe ky është mendimi i 
saktë. Argument për lejimin e mbajtjes së gjahut në haremin e 
Medinës është hadithi që e transmeton Enes b. Maliku (Allahu 
qoftë i kënaqur me të) në rrëfimin e tij për fëmijën i cili kishte një 
harabel me të cilin luante. Kur ai vdiq fëmija u mërzit për këtë e 



Pejgamberi (lavdërimi dhe shpëtimi i Allahut qofshin mbi të) e 
ngushëlloi me fjalët: “O Eba Umejr çka ka bërë Nugajri.(harabeli i 
vogël)” E ky është argument për lejimin e mbajtjes së gjahut në 
pronën e njeriut edhe pse disa dijetarë thonë se: Ky rast ka 
ndodhur para ndalesës sepse veçimi i haremit të Medinës me 
ndalesa ndodhi pas Hajberit megjithatë anulimi mund të vërtetohet 
vetëm me argument të qartë. 

E treta: Nëse gjahu vritet në Mekë, atëherë ndalohet ngrënia e tij 
sikur p.sh nëse e vret atë haxhiu në ihram por, në Medine nuk 
ndalohet megjithëse ka mëkat ai që e vepron këtë. 

Me këtë kuptuam se dallimi mes haremit të Mekës dhe atij të 
Medinës për sa i përket gjahut është në tri çështje. 

Prej tyre: Shpagimi për drunjtë dhe barin që ndalohen të priten: 
Bari shpaguhet me vlerë ndërsa druri i vogël me therjen e një 
deleje e nëse është më i madh me therjen e një lope. Ky është 
mendimi më i shquar brenda medhhebit hanbelijj, por a e ndan 
këtë dispozitë edhe haremi i Medinës? 

(Përgjigja: j o, për këtë nuk ka shpagim. 

Mendimi më i saktë është se nuk ka shpagim për drunjtë e as 
për barin e prerë qoftë në Mekë apo Medine por, ai që kryen këtë 
vepër bën mëkat. 

Prej tyre: Ndalesa për të hyrë në haremin e Mekës pa ihram 
qoftë në përgjithësi apo për atë që dëshiron të kryejë haxhin apo 
umren apo atë që kryen obligimin ndërsa për haremin e Medines 
nuk ka nevojë të vesh ihramat bile nëse njeriu e bën nijet dhe vesh 




ihramat do të llogaritej bidatxhi dhe duhet të ndalohet nga kjo 
vepër. 

Prej tyre: NdaHmi i hyrjes së pabesimtarit dhe idhujtarit në të 
ashtu që nuk lejohet që idhujtarët t’i afrohen Qabesë përkundër 
Medinës ku lejohet të hyj në të pabesimtari. Pejgamberin 
(lavdërimi dhe shpëtimi i Allahut qofshin mbi të) e ka arritur 
vdekja dhe mburoja e tij ka qenë peng te një jehudi i ciH banonte 
në Medine. 

Prej tyre: Konsensusi i dijetarëve për ndaHmin e gjuajtjes së 
gjahut dhe prerjes së drunjve ndërsa nuk ekziston konsensusi rreth 
kësaj edhe për haremin e Medinës për shkak të kundërshtimit të 
Ebu Hanifes (Allahu e mëshiroftë), i ciH ka thënë: “Gjahu dhe 
drunjtë e tij nuk janë të ndaluara.” por, shumica e dijetarëve kanë 
mendim ndryshe dhe nuk ka dyshim se mendimi i tij për këtë është 
shumë i dobët dhe se mendimi i saktë për të ciHn nuk ka dyshim 
është se është e ndaluar gjuetia dhe prerja e drunjve të haremit të 
Medinës sikurse është vërtetuar nga Pejgamberi (lavdërimi dhe 
shpëtimi i AJlahut qofshin mbi të). 

Ka edhe veçori tjera me të cilat dallohet Qabeja e të cilat i kanë 
përmendur autorët kur kanëfolur për historinë e Qabesë. 


- (Dde hyÇL tfënë - Jdtfafu e mësfiroftë -: 




Nëse ndokush thotë: Çka është më mirë: banimi në Mekë apo 
banimi në Medinë? 

Dijetarët kanë mospajtim në këtë. Disa kanë thënë: Banimi në 
Mekë është më mirë, ngase Meka padyshim është më e vlefshme se 
Medina dhe Pejgamberi (lavdërimi dhe shpëtimi i Allahut qofshin 
mbi të) kur ishte në vendin Hazura, në Mekë ka thënë: “Ti je vendi 
më i dashur tek Allahu dhe po të mos më nxirrnin populli im kurrë 
nuk do të dilja nga këtu.” Ndërsa atë që e transmetojnë disa njerëz 
se Pejgamberi (lavdërimi dhe shpëtimi i Allahut qofshin mbi të) ka 
thënë për Mekën: “Vendi më i dashur tek Allahu.” ndërsa për 
Medinën ka thënë: “Vendi më i dashur tek unë.’j kjo nuk është e 
vërtetë. 

Disa dijetarë kanë thënë: Banimi në Medinë është më i 
vlefshëm, ngase Pejgamberi (lavdërimi dhe shpëtimi i Allahut 
qofshin mbi të) ka nxitur për të banuar në të: “Medina është më e 
mirë për ta nëse e dinë këtë. ” 

Disa dijetarë kanë thënë: Banimi duhet të jetë në një vend ku 
forcohet besimi i tij dhe shtohet devotshmëria e tij është më mirë 
se banimi i tij në çdo vend tjetër. E këtë mendim e ka përzgjedhur 
Shejhul Islam Ibn Tejmije (Allahu e mëshiroftë) dhe ka thënë: 
"Nëse do të paramendonim se njeriut në Mekë do t'i dobësohej besimi dhe 
devotshmëria e tij dhe do të pakësohej dobia prej tij, atëherë le të del nga 
ajo sikur që kanë vepruar Sahabët (Allahu qoftë i kënaqur) të cilët kanë 
shkuar në Sham, Irak dhe Egjip duke kërkuar atë që është më e mirë dhe 
më e dobishme për njerëzit për këtë banuan në këto vende dhe filluan t'i 
mësonin njerëzve fenë dhe lanë Mekën dhe Medinen." 



Dhe ky mendim është më i saktë por, nëse paramendojmë se te 
njeriu barazohet qëndrimi në një vend dhe në Mekë dhe Medinë 
do t’i themi se Meka dhe Medina janë më të mirë se sa vendet e 
tjera padyshim. Ndërsa për krahasimin mes Mekës dhe Medinës 
për sa i përket banimit, unë nuk kam ndonjë gjykim të prerë. 1 


1 Sherhu Kitabil-Haxh min Bulugil Meram. 



